**Uputstvo za pisanje seminarskog rada**

U gornjem delu: logo Škole i VISOKA POSLOVNA ŠKOLA STRUKOVNIH STUDIJA NOVI SAD. Na sredini naslovne strane: tema seminarskog rada (ispisana velikim slovima: **Times New Roman, bold, 14 pt**) . U donjem levom uglu: ime i prezime profesora i asistenta. U donjem desnom uglu: ime, prezime i broj indeksa studenta.U sredini donjeg reda: Novi Sad, godina.

Sledi sadržaj u kome su navedeni osnovni delovi kroz koje je strukturiran seminarski rad (podnaslovi), kao i brojevi strana na kojima se ti delovi nalaze. U uvodnom delu završnog rada treba uvesti čitaoca u temu, prezentovati značaj teme i razlog zbog koga je student odabrao da obradi baš tu temu. U glavnom delu seminarskog rada student obrađuje temu rada. Taj deo teksta treba da bude strukturiran kroz više logičnih celina označenih odgovarajućim naslovima i podnaslovima. Na kraju rada nalazi se zaključak u kome se ponavljaju osnovna saznanja do kojih je student došao kroz izradu seminarskog rada.

Literatura koju je student koristio pri izradi rada navodi se azbučnim redom po prezimenima autora, sa potpunim podacima o bibliografskoj jedinici. Student je dužan da prilikom izrade svog rada koristi najmanje dva izvora stručne literature i tri dodatna izvora literature (članci iz časopisa, zvanične internet stranice i sl.) Stil pisanja mora biti u skladu sa uobičajenim standardima akademskog pisanja.

Forma seminarskog rada: Dužina rada: najmanje 10 strana teksta (uvodni deo, glavni deo, zaključak). Forma teksta: prored 1, font Times New Roman 12, razmak između pasusa: Paragraph after 6 pt, prored Single. Reference (citiranje) ili Navođenje izvora: koristiti fusnote. Ukoliko se koriste fusnote ili reference na kraju rada je obavezna literatura. Ukoliko budete koristili reference, slede primeri:

**Primer navođenja rada objavljenog u časopisu:**

Gašević, D., Jovičić, D. Tomašević, D., & Vranješ, M. (2017). Primena faktorske analize u istraživanju potrošačkog etnocentrizma. *Škola biznisa*, 2, 18-37.

**Ovu referencu je u tekstu potrebno navesti kao:**

Prema Gašević, Jovičić, Tomašević i Vranješ (2017), istraživanje ponašanja potrošača je veoma značajna aktivnost.

*ili*

Kako Gašević, Jovičić, Tomašević i Vranješ (2017) navode, istraživanje ponašanja potrošača je veoma značajna aktivnost.

*ili*

Istraživanje ponašanja potrošača je veoma značajna aktivnost (Gašević, Jovičić, Tomašević i Vranješ, 2017).

Ukoliko neko želi da koristi strane časopise (nije obavezno!) ( s tim da u seminarskom radu budu prepričani na srpskom jeziku), može pristupiti sledećim časopisima: Czech Journal of Economics and Finance, Baltic Journal of Economics, International Journal of Finance and Economics, Borsa Istanbul Review, Economic Research – Ekonomska Istraživanja. Ovim časopisima može da se pristupi jednostavnom pretragom u Google.

**Primer navođenja udžbenika ili knjige:**

Jovetić, S. (2015). *Merenje performansi preduzeća. Kragujevac: Ekonomski fakultet.*

**Ovu referencu je u tekstu potrebno navesti kao:**

Prema Jovetiću (2015), identifikovanje i merenje performansi preduzeća je od izuzetne

važnosti.

*ili*

Kako navodi Jovetić (2015), identifikovanje i merenje performansi preduzeća je od izuzetne

važnosti.

*ili*

Identifikovanje i merenje performansi preduzeća je od izuzetne važnosti (Jovetić, 2015).

**Primer navođenja internet izvora:**

Republički zavod za statistiku Srbije. www.stat.gov.rs

Narodna banka Srbije. [www.nbs.rs](http://www.nbs.rs)

Savet stranih investitora. *Bela knjiga 2020*. www.fic.org.rs/wp-content/uploads/2020/11/Bela-knjiga-202.pdf

**Ovu referencu je u tekstu potrebno navesti kao:**

Očekivanja privrednika su važna jer utiču na privrednu aktivnost (Bela knjiga 2020).

*ili*

Prema podacima Saveta stranih investitora iznetim u Beloj knjizi 2020, očekivanja privrednika su važna jer utiču na privrednu aktivnost.

Navođenje izvora u literaturi (bez numeracije): prezime, prvo slovo imena, (godina izdanja), Naziv dela (knjiga: italik; ako je časopis ili zbornik radova u pitanju naziv članka se piše normalnim slovima, a naziv časopisa odn. zbornika italik stilom), mesto izdanja: izdavač, broj strane na kojoj se u časopisu ili zborniku članak nalazi. Označavanje slika i tabela u tekstu: navodi se broj slike (tabele), a zatim i naziv slike ili tabele. Navođenje izvora podataka ispod tabela i slika (grafikona) – navodi se ceo izvor: prezime, prvo slovo imena, (godina izdanja), Naziv dela, mesto izdanja: izdavač. Koristi se font Times New Roman 10 ( na primer: Gašević, D., Jovičić, D. Tomašević, D. & Vranješ, M. (2017). Primena faktorske analize u istraživanju potrošačkog etnocentrizma. *Škola biznisa*, 2, 18-37).